**Hlavné legislatívne akty EÚ v oblasti vesmírnej politiky**

* [Zmluva o Európskej únii](https://eur-lex.europa.eu/resource.html?uri=cellar:2bf140bf-a3f8-4ab2-b506-fd71826e6da6.0011.02/DOC_1&format=PDF) (Hlava V – Ustanovenia o spoločnej zahraničnej a bezpečnostnej politike)
* [Globálna stratégia pre zahraničnú a bezpečnostnú politiku EÚ](https://www.eeas.europa.eu/sites/default/files/eugs_review_web_0.pdf)
* [Vesmírna stratégia pre Európu](https://data.consilium.europa.eu/doc/document/ST-13758-2016-INIT/sk/pdf) (Stratégia pre Európu v oblasti kozmického priestoru)
* [Nariadenie Európskeho parlamentu a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a Agentúra EÚ pre vesmírny program a ktorým sa zrušujú nariadenia (EÚ) č. 912/2010, (EÚ) č. 1285/2013 a (EÚ) č. 377/2014 a rozhodnutie č. 541/2014/EÚ](https://eur-lex.europa.eu/legal-content/SK/TXT/PDF/?uri=CELEX:32021R0696)
* [Nariadenie Európskeho parlamentu a Rady (EÚ) 2023/588 z 15. marca 2023, ktorým sa zriaďuje Program Únie pre bezpečnú konektivitu na obdobie rokov 2023-2027](https://eur-lex.europa.eu/legal-content/SK/TXT/PDF/?uri=CELEX:32023R0588)
* [Vykonávacie rozhodnutie Komisie (EÚ) 2023/1054 z 30. mája 2023, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2021/696, pokiaľ ide o portfólio služieb pre služby vládnej satelitnej komunikácie, ktoré ponúka systém zriadený v rámci Vesmírneho programu Únie](https://eur-lex.europa.eu/legal-content/SK/TXT/PDF/?uri=CELEX:32023D1054)
* [Vykonávacie rozhodnutie Komisie (EÚ) 2023/1055 z 30. mája 2023, ktorým sa stanovujú pravidlá zdieľania a prioritizácie kapacít, služieb a používateľských zariadení satelitnej komunikácie na účely plnenia funkcie uvedenej v článku 66 ods. 2 nariadenia Európskeho parlamentu a Rady](https://eur-lex.europa.eu/legal-content/SK/TXT/PDF/?uri=CELEX:32023D1055)
* [Vykonávacie rozhodnutie Komisie (EÚ) 2023/1053 z 30. mája 2023, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2023/588, pokiaľ ide o prevádzkové požiadavky na vládne služby poskytované v rámci Programu Únie pre bezpečnú konektivitu a súvisiaceho portfólia služieb](https://eur-lex.europa.eu/legal-content/SK/TXT/PDF/?uri=CELEX:32023D1053)
* [Stratégia EÚ v oblasti kozmického priestoru pre bezpečnosť a obranu](https://data.consilium.europa.eu/doc/document/ST-14512-2023-INIT/sk/pdf) (Závery Rady o stratégii EÚ v oblasti kozmického priestoru pre bezpečnosť a obranu**)**
* [Rozhodnutie (SZBP) 2021/698 o bezpečnosti systémov a služieb, ktoré sa zavádzajú, prevádzkujú a používajú v rámci Vesmírneho programu EÚ a ktoré môžu ovplyvniť bezpečnosť EÚ](https://eur-lex.europa.eu/legal-content/SK/AUTO/?uri=celex:32021D0698), a o zrušení rozhodnutia 2014/496/SZBP

**Podrobnejšie k najvýznamnejším aktom:**

**Vesmírna stratégia pre Európu[[1]](#footnote-1)** stanovuje ciele ako napr. poskytovať nové služby pre občanov a hospodárstvo EÚ, podporiť globálnu konkurencieschopnosť európskeho vesmírneho sektora, posilňovať autonómny prístup Európy do vesmíru a jeho využitie v bezpečnom a chránenom prostredí, posilňovať úlohu EÚ ako globálneho aktéra, či podporovať medzinárodnú spoluprácu.

**Vesmírny program Únie[[2]](#footnote-2)** (ďalej aj „VPÚ“) je prijatý vo forme **Nariadenia EP a Rady (EÚ) 2021/696 z 28. apríla 2021, ktorým sa zriaďuje Vesmírny program Únie a****Agentúra Európskej únie pre vesmírny program.** VPÚ má tieto **ciele:**

|  |  |
| --- | --- |
| a) | poskytovať, alebo prispievať k poskytovaniu **vysokokvalitných, aktuálnych a v prípade potreby aj bezpečných dát, informácií a služieb týkajúcich sa vesmíru** bez prerušenia a pokiaľ možno na globálnej úrovni a umožňovať podporu politických priorít Únie a súvisiaceho rozhodovania, ktoré je založené na dôkazoch a je nezávislé, okrem iného v oblasti zmeny klímy, dopravy a bezpečnosti; |

|  |  |
| --- | --- |
| b) | maximalizovať sociálno-ekonomické prínosy, najmä posilnením **vývoja inovatívnych a konkurencieschopných európskych dodávateľských (upstream) a odberateľských (downstream) odvetví** vrátane MSP a startupov, čím sa umožní rast a tvorba pracovných miest v Únii a podporí sa čo najširšie uplatnenie a využívanie dát, informácií a služieb, ktoré poskytujú zložky VPÚ, a to v rámci Únie aj mimo nej; |

|  |  |
| --- | --- |
| c) | zlepšiť **bezpečnosť a ochranu Únie a jej členských štátov** a posilniť autonómiu Únie, najmä pokiaľ ide o technológie; |

|  |  |
| --- | --- |
| d) | podporovať postavenie **Únie ako globálneho aktéra** vo vesmírnom sektore, podnecovať medzinárodnú spoluprácu, posilňovať európsku diplomaciu v oblasti vesmíru, a to aj presadzovaním zásad reciprocity a spravodlivej hospodárskej súťaže, a posilňovať úlohu Únie pri riešení globálnych výziev; |

|  |  |
| --- | --- |
| e) | zvyšovať **bezpečnosť, ochranu a udržateľnosť všetkých vesmírnych činností** týkajúcich sa vesmírnych objektov a zvyšovania množstva vesmírneho odpadu, ako aj vesmírneho prostredia, prostredníctvom zavádzania vhodných opatrení vrátane vývoja a zavádzania technológií na likvidáciu vesmírnych plavidiel na konci ich prevádzkovej životnosti a na likvidáciu vesmírneho odpadu. |

**VPÚ pozostáva z týchto zložiek:**

|  |  |
| --- | --- |
| a) | **Galileo** - **autonómny civilný globálny systém satelitnej navigácie** (ďalej aj „GNSS“) pod civilnou kontrolou, ktorý zahŕňa sústavu družíc, centrá a celosvetovú sieť pozemných staníc a poskytuje služby lokalizácie, navigácie a určovania času a zohľadňuje potreby a požiadavky v oblasti bezpečnosti; |

|  |  |
| --- | --- |
| b) | **EGNOS** (European Geostationary Navigation Overlay Service / Európska geostacionárna navigačná prekryvná služba) - civilný **regionálny** **systém satelitnej navigácie pod civilnou kontrolou,** ktorý pozostáva z centier a pozemných staníc a z viacerých transpondérov nainštalovaných na geosynchrónnych družiciach. EGNOS spresňuje a koriguje otvorené signály vysielané systémom Galileo a ďalšími GNSS, okrem iného na účely služieb riadenia letovej prevádzky, leteckých navigačných služieb a ďalších dopravných systémov; |

|  |  |
| --- | --- |
| c) | **Copernicus** - **operačný autonómny systém civilného pozorovania Zeme**, ktorý vychádza z potrieb používateľov, je pod civilnou kontrolou, nadväzuje na existujúce národné a európske kapacity, ponúka geoinformačné dáta a služby, zahŕňa družice, pozemnú infraštruktúru, zariadenia na spracovanie dát a informácií a distribučnú infraštruktúru, vychádza z politiky bezplatných, úplných a otvorených dát a v náležitých prípadoch zohľadňuje potreby a požiadavky v oblasti bezpečnosti; |

|  |  |  |  |  |  |  |  |
| --- | --- | --- | --- | --- | --- | --- | --- |
| d) | **SSA (Space Situational Awareness)** - získavanie informácií o situácii vo vesmíre zahŕňa tieto podzložky:   |  |  | | --- | --- | | da) | **SST (Space Surveillance and Tracking)** – systém pre dohľad nad kozmickým priestorom a sledovanie tohto priestoru, ktorého cieľom je zlepšovať, prevádzkovať a poskytovať dáta, informácie a služby súvisiace s dohľadom nad vesmírnymi objektmi, ktoré obiehajú okolo Zeme, a ich sledovaním; |  |  |  | | --- | --- | | db) | **SWE (Space Weather Events)** parametre z pozorovaní týkajúce sa javov vesmírneho počasia |  |  |  | | --- | --- | | dc) | **NEO (Near Earth Objects)** – monitorovanie rizika súvisiaceho s objektami v blízkosti Zeme, ktoré sa približujú k Zemi; | |

|  |  |
| --- | --- |
| e) | **GOVSATCOM** **(Governmental Satellite Communications) služba satelitnej komunikácie pod civilnou a vládnou kontrolou,** ktorá umožňuje poskytovanie kapacít a služieb satelitnej komunikácie orgánom Únie a členských štátov, ktoré riadia kritické bezpečnostné misie a infraštruktúry. |

f) **IRIS2 (Infrastructure for Resilience, Interconnectivity and Security by Satellite) –** novovznikajúci program v rámci GOVSATCOM*,* ktorý bude tvoriť sústava satelitov na nízkej orbite Zeme. Cieľom je vytvoriť neprerušované celosvetové vysokorýchlostné a širokopásmové bezpečné šifrované pripojenie, s minimálnym oneskorením a flexibilitou najmä nad oblasťami strategického záujmu Európskej únie.

Program vznikol na základe Nariadenia EP a Rady (EÚ) 2023/588 z 15. marca 2023, ktorým sa zriaďuje **Program Únie pre bezpečnú konektivitu na obdobie rokov 2023 – 2027.** Zámerom programu je poskytovať **vládne služby na ochranu kritickej infraštruktúry**, dohľad, podporu vonkajších činností alebo krízového riadenia a prispievať k zlepšeniu odolnosti Únie. Okrem toho umožňuje **poskytovanie komerčných služieb súkromnému sektoru**, a tým prispieva ku konkurencieschopnosti európskeho priemyslu a ďalšej inovácii založenej na vesmírnych technológiách**.**

Neoddeliteľnou súčasťou IRIS2 budenový zabezpečený komunikačný systémEÚ **EuroQCI** (**The European Quantum Communication Infrastructure)[[3]](#footnote-3)** Systém bude pozostávať z pozemného segmentu založeného na optických komunikačných sieťach spájajúcich strategické lokality na vnútroštátnej a cezhraničnej úrovni a vesmírneho segmentu založeného na satelitoch.

Rada ministrov EÚ pre konkurencieschopnosť prijala v roku 2022 závery týkajúce sa prístupu EÚ k **riadeniu vesmírnej prevádzky (Space Traffic Management - STM)[[4]](#footnote-4)**, v ktorých vyzvala na **posilnenie kapacít Únie v oblasti dohľadu nad vesmírnym priestorom a sledovanie objektov v tomto priestore, koordináciu regulačných činností a činností v oblasti normotvorby, ako aj posilnenie hlasu Únie na medzinárodnej scéne s cieľom presadzovať spoločný prístup**. Cieľom EÚ v tejto oblasti je chrániť európskych občanov, ovplyvňovať globálne diskusie a efektívne reagovať na globálne výzvy.

1. [https://eur-lex.europa.eu/legal-content/SK/TXT/PDF/?uri=CELEX:52016DC0705](# https://eur-lex.europa.eu/legal-content/SK/TXT/PDF/?uri=CELEX:52016DC0705 )  [↑](#footnote-ref-1)
2. https://eur-lex.europa.eu/legal-content/SK/TXT/PDF/?uri=CELEX:32021R0696 [↑](#footnote-ref-2)
3. [The European Quantum Communication Infrastructure (EuroQCI) Initiative | Shaping Europe’s digital future (europa.eu)](https://digital-strategy.ec.europa.eu/en/policies/european-quantum-communication-infrastructure-euroqci) [↑](#footnote-ref-3)
4. <https://defence-industry-space.ec.europa.eu/eu-space-policy/eu-space-programme/eu-approach-space-traffic-management_en> [↑](#footnote-ref-4)